ai4bharat/Pralekha huggingface dataset:
வடகிழக்குப் பகுதி வளர்ச்சி அமைச்சகம்
பொது முடக்கத்தை சிறப்பாக அமல்படுத்துவதற்காக வட கிழக்குப் பிராந்தியத்தின் சர்வதேச எல்லை  மூடப்பட்டுள்ளது: டாக்டர். ஜிதேந்திர சிங்
கொவிட்-19 பெரும் தொற்று குறித்தும், அதை எதிர்த்துப் போராட வட கிழக்கு மாகாணத்தில் எடுக்கப்பட்டுள்ள நடவடிக்கைகள் குறித்தும், வட கிழக்குப் பிராந்திய வளர்ச்சி அமைச்சகம், வட கிழக்கு சபை  மற்றும் வட கிழக்கு வளர்ச்சி நிதி நிறுவனம்  ஆகியவற்றின் அலுவலர்களோடு, சமூக இடைவெளியின் அனைத்து விதிமுறைகளையும் கடைப்பிடித்து, வட கிழக்கு பிராந்திய வளர்ச்சித் துறைக்கான இணை அமைச்சர் , டாக்டர் ஜிதேந்திர சிங், காணொலிக் காட்சி மூலம் விரிவான ஆய்வுக் கூட்டமொன்றை நடத்தினார். வட கிழக்குப் பிராந்திய வளர்ச்சி அமைச்சகத்தின் செயலாளர், கூடுதல் செயலாளர், வட கிழக்கு சபையின் செயலாளர், வட கிழக்கு வளர்ச்சி நிதி நிறுவனத்தின் தலைவர் மற்றும் நிர்வாக இயக்குனர், மற்றும் வட கிழக்குப் பிராந்திய வளர்ச்சி அமைச்சகம் மற்றும் வட கிழக்கு சபையின் உயர் அதிகாரிகள் இந்தக் கூட்டத்தில் கலந்துக் கொண்டனர். அரசின் 'வீட்டிலிருந்தே வேலை' செயல்முறை அறிவுறுத்தல்களைக் கடைப்பிடிப்பதை எளிதாக்கும் விதமாக, அமைச்சகத்தின் 100% வேலைகளும் மின்னணு அலுவலக  முறையில் செய்யப்படுவதாக அமைச்சருக்கு எடுத்துரைக்கப்பட்டது.
வட கிழக்குப் பிராந்தியத்தில் உள்ள மாநிலங்களில் பொது முடக்கம் சிறப்பாக அமல்படுத்தப்பட்டுள்ளது. வட கிழக்குப் பிராந்தியத்தின் சர்வதேச எல்லை  மூடப்பட்டுள்ளது.
வட கிழக்குப் பிராந்திய வளர்ச்சி அமைச்சகம் மற்றும் அதன் அமைப்புகள் & பொதுத் துறை நிறுவனங்களான வட கிழக்கு சபை, வட கிழக்கு வளர்ச்சி நிதி நிறுவனம், வட கிழக்கு கைவினைப் பொருள்கள் & கைத்தறி வளர்ச்சி நிறுவனம், வட கிழக்குப் பிராந்திய விவசாய சந்தைப்படுத்துதல் நிறுவனம், பிரம்பு மற்றும் மூங்கில் தொழில்நுட்ப மையம் மற்றும் வட கிழக்குப் பிராந்திய கணினித் திட்டம் ஆகியவற்றின் அலுவலர்கள் மற்றும் ஊழியர்கள், தங்கள் ஒரு நாள் ஊதியத்தை பிஎம்-கேர்ஸ் நிதிக்கு வழங்கினர்.
பிஎம்- கேர்ஸ் நிதிக்கு தன்னுடைய பெரு நிறுவன சமூகப் பொறுப்பு நிதியில் இருந்து ரூ. 2 கோடியை வட கிழக்கு வளர்ச்சி நிதி நிறுவனம் வழங்குகிறது.
முன்னரே முடிவெடுத்தபடி, கொவிட்-19 பெரும்பரவலை சிறப்பாக எதிர்கொள்வதற்காக, ரூ. 25 கோடியை இடைவெளி நிதியாக வட கிழக்கு மாநிலங்களுக்கு வழங்க அமைச்சகம்/வட கிழக்கு சபை ஏற்கனவே ஒதுக்கியுள்ளது.
பாதுகாப்பு அமைச்சகம்
இலங்கை – இந்தியா கூட்டுகடற்படை பயிற்சி –ஸ்லைநெக்ஸ், 07-10 மார்ச் 2022
இந்தியா- இலங்கை இடையே 9-வது கூட்டு கடற்படை பயிற்சி இன்று தொடங்கி வரும் 10-ம் தேதி வரை நடைபெற உள்ளது. இரண்டு கட்டங்களாக இந்தப் பயிற்சி நடத்தப்பட உள்ளது. முதல்கட்டப் பயிற்சி விசாகப்பட்டினம் துறைமுகத்தில் இன்றும் நாளையும் நடைபெறவிருக்கிறது. அதன் பின் இரண்டாம் கட்ட பயிற்சி வங்காள விரிகுடாவில் 9 மற்றும் 10-ம் தேதிகளில் நடைபெற உள்ளது. இலங்கை கடற்படையின், ரோந்து கப்பலான எல்எல்என்எஸ் சயூரலா, இந்திய கடற்படையின் ஐஎன்எஸ் கிர்ச் கப்பல் ஆகியவை பயிற்சியில் இடம் பெற்றுள்ளன. முன்னதாக கடந்த 2020ஆம் ஆண்டு அக்டோபர் மாதத்தில் இரு நாடுகளுக்கு இடையேயான கூட்டு கடற்படை பயிற்சி திரிகோணமலையில் நடைபெற்றது.
இருநாட்டு கடற்படைகளுக்கு இடையே புரிந்துணர்வு, அனுபவ பகிர்வு, கடல் சார் நடவடிக்கைகள், ஆகியவற்றை மேம்படுத்தும் நோக்கில் இக்கூட்டு கடற்படை பயிற்சி நடைபெறுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803604
------
(Visitor Counter : 185
ரெயில்வே அமைச்சகம்
20 லட்சத்திற்கும் அதிகமான உணவுப் பொட்டலங்களை ரெயில்வே விநியோகித்துள்ளது
கொவிட்-19 முடக்க நிலை காலத்தில், இந்திய ரெயில்வே ஏழைகளுக்கும் தேவையுள்ளவர்களுக்கும் இது வரையிலும் 20.5 லட்சத்திற்கும் கூடுதலான உணவுப் பொட்டலங்களை விநியோகித்துள்ளது.
வடக்கு, மேற்கு, கிழக்கு, தெற்கு மற்றும் தென்மத்திய ரெயில்வே மண்டலங்களில் உள்ள புதுதில்லி, பெங்களூர், ஹுப்ளி, மத்திய மும்பை, அகமதாபாத், பூசாவல், ஹௌரா, பாட்னா, கயா, ராஞ்சி, கதிஹார், தீன் தயாள் உபாத்யாய நகர், பாலசோர், விஜயவாடா, குர்தா, காட்பாடி, திருச்சிராப்பள்ளி, தன்பத், கௌகாத்தி, சமஸ்திபூர், பிரயாக்ராஜ், இட்டாசி, விசாகப்பட்டினம், செங்கல்பட்டு, பூனா, ஹாஜிப்பூர், ராய்பூர் மற்றும் டாட்டாநகர் ஆகிய இடங்களில் உள்ள இந்திய ரயில்வேயின் உணவு வழங்குதல் மற்றும் சுற்றுலாக் கழகத்தின் , சமையல் கூடங்கள், ரயில்வே காவல் படை இதர அரசுத் துறைகள் மற்றும் தொண்டு நிறுவனங்களின் ஒத்துழைப்போடு, 20.5 லட்சம் உணவுப்பொட்டலங்கள், ஏப்ரல் 20 வரை வழங்கப்பட்டுள்ளன.
ஐ.ஆர்.சி.டி.சி சுமார் 11.6 லட்சம் உணவுப் பொட்டலங்களை வழங்கி உள்ளது. சுமார் 3.6 லட்சம் உணவுப் பொட்டலங்களை ஆர்.பி.எஃப் தனது சொந்த நிதி ஆதாரத்தில் இருந்து வழங்கி உள்ளது. சுமார் 1.5 லட்சம் உணவுப் பொட்டலங்களை ரயில்வேயின் வர்த்தகத்துறையும், இதர துறைகளும் அளித்துள்ளன. 3.8 லட்சம் உணவுப்பொட்டலங்களை ரெயில்வே நிறுவனங்களோடு இணைந்து பணியாற்றுகின்ற தொண்டு நிறுவனங்கள் நன்கொடையாக வழங்கியுள்ளன.
ஐ.ஆர்.சி.டி.சி, தொண்டு நிறுவனங்கள் மற்றும் அவற்றின் சொந்த சமையல் கூடங்களில் இருந்து தயாரிக்கப்பட்ட உணவுப்பொட்டலங்களை தேவையுள்ளவர்களுக்கு வழங்கியதில் ரெயில்வே பாதுகாப்புப்படை  மிக முக்கியமான பங்கினை ஆற்றியது. 28.03.2020 அன்று 74 இடங்களில் இருந்த 5419 நபர்களுக்கு உணவுப்பொட்டலம் வழங்கியதில் இருந்து இந்தப் பணி தொடங்கியது. தினந்தோறும் இந்த எண்ணிக்கையானது அதிகரித்துக் கொண்டே வந்து, தற்போது 300 இடங்களில் தினமும் 50,000 நபர்களுக்கு வீதம் ஆர்.பி.எஃப் உணவு வழங்கி வருகிறது.
(
மத்திய அமைச்சரவை
குஜராத்தின் வதோதரா-வில் அமைக்கப்பட்டுள்ள தேசிய ரயில் மற்றும் போக்குவரத்து கல்வி நிறுவனத்துக்கு  துணைவேந்தர் பதவியை உருவாக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவின் முதலாவது, ரயில் மற்றும் போக்குவரத்து பல்கலைக் கழகமான, தேசிய ரயில் மற்றும் போக்குவரத்து கல்வி நிறுவனத்துக்கு துணைவேந்தர் பதவியை உருவாக்க ஒப்புதல் அளிக்கப்பட்டது.
கல்வி நிறுவனத்தின் முதன்மை செயல் அதிகாரியாக துணைவேந்தர் இருப்பார். கல்வி நிறுவனத்தை மேற்பார்வையிடுதல், நிறுவனத்தின் செயல்பாடுகளை கட்டுப்படுத்துதல் ஆகிய பணிகளை மேற்கொள்வார். முக்கியமாக, நிகர்நிலைப் பல்கலைக் கழகத்தின் அனைத்து அதிகார மட்டங்களிலும் எடுக்கப்படும் முடிவுகளை செயல்படுத்தும் பொறுப்பு, துணைவேந்தருக்கு உண்டு.
தேசிய ரயில் மற்றும் போக்குவரத்து கல்வி நிறுவனத்தில், முதலாவது பிரிவில் 20 மாநிலங்களைச் சேர்ந்த 103 மாணவர்கள் சேர்க்கப்பட்டுள்ளனர். முழுவதுமாக தங்கிப் படிக்கும் வகையிலான பி.எஸ்சி. போக்குவரத்து தொழில்நுட்பம் மற்றும் டிபிஏ போக்குவரத்து மேலாண்மை ஆகிய இரண்டு இளநிலை பட்டப்படிப்புகள் நடத்தப்படுகின்றன. இந்த வகுப்புகள், செப்டம்பர் 5, 2018-ல் தொடங்கின. இந்த மூன்று ஆண்டு பாடத் திட்டமானது, பல்துறை பாடத் திட்டத்துடன், உலகத்தரம் வாய்ந்ததாகவும் உள்ளது. அடிப்படை பாடம், முக்கியத்துவம் வாய்ந்த பாடம் மற்றும் தேர்வுசெய்துகொள்ளக் கூடிய பாடத் திட்டம் ஆகியவற்றைக் கொண்டது.
கூட்டு ஆராய்ச்சி மற்றும் ஆசிரியர்கள், மாணவர்கள் பரிமாற்றம் ஆகியவற்றுக்காக சர்வதேச அளவிலான முன்னணி கல்வி நிறுவனங்களுடன் இணைந்து செயல்பட தேசிய ரயில் மற்றும் போக்குவரத்து கல்வி நிறுவனம் முயற்சி மேற்கொண்டு வருகிறது. இதற்காக, இதுவரை அமெரிக்காவின் கார்னல் பல்கலைக் கழகம், பெர்கிலீ-யில் உள்ள கலிபோர்னியா பல்கலைக் கழகம், ரஷ்யாவில் உள்ள புனித பீட்டர்ஸ்பர்க் போக்குவரத்து பல்கலைக் கழகம் மற்றும் மாஸ்கோவில் உள்ள எம்ஐஐடி ஆகியவற்றுடன் இந்தப் பல்கலைக்கழகம் ஒப்பந்தம் மேற்கொண்டுள்ளது.
பின்னணி:
பிரதமர் திரு.நரேந்திர மோடியின் கனவான தேசிய ரயில் மற்றும் போக்குவரத்து கல்வி நிறுவனம், போக்குவரத்து தொடர்பான கல்வி, பல்துறை ஆராய்ச்சி மற்றும் பயிற்சி-யில் கவனம் செலுத்துகிறது. ரயில்வே மற்றும் போக்குவரத்து துறையில் தலைசிறந்த நிபுணர்களை உருவாக்குவதற்காக 2018-ல் புதிய பிரிவின்கீழ், நிகர்நிலைப் பல்கலைக் கழகமாக தோற்றுவிக்கப்பட்டது.
பிரதமர் அலுவலகம்
தமிழ்நாட்டில் 11 புதிய மருத்துவக் கல்லூரிகளையும், செம்மொழித் தமிழாய்வு மத்திய நிறுவனத்தின் புதிய வளாகத்தையும் ஜனவரி 12 அன்று பிரதமர் தொடங்கி வைக்கவுள்ளார்.
நாடு முழுவதும் மருத்துவக் கல்வியைக் கட்டுப்படியானதாக அதிகரித்தல், சுகாதாரக் கட்டமைப்பை மேம்படுத்துதல் ஆகியவற்றின் பிரதமரின் தொடர்ச்சியான முயற்சியின் அடிப்படையில் புதிய மருத்துவக் கல்லூரிகள் 1,450 எம்பிபிஎஸ் இடங்களை அதிகரிக்கும்
செம்மொழித் தமிழை மேம்படுத்தி பாதுகாக்கும் முக்கியமான பங்களிப்புக்குரிய செம்மொழித் தமிழாய்வு மத்திய நிறுவனத்தின் புதிய வளாகம் முழுமையாக மத்திய அரசால் நிதியுதவி செய்யப்பட்டதாகும்
இந்தியப் பாரம்பரியம், செம்மொழிகள் ஆகியவற்றை மேம்படுத்தி பாதுகாப்பது பிரதமரின் தொலைநோக்குத் திட்டமாகும்
தமிழ்நாட்டில் 11 புதிய மருத்துவக் கல்லூரிகளையும், செம்மொழித் தமிழாய்வு மத்திய நிறுவனத்தின் புதிய வளாகத்தையும் பிரதமர் திரு நரேந்திர மோடி 2022, ஜனவரி 12 அன்று பிற்பகல் 4 மணிக்குத் தொடங்கிவைக்கவுள்ளார்.
புதிய மருத்துவக் கல்லூரிகள் ரூ.4,000 கோடி மதிப்பீட்டு செலவில் கட்டப்பட்டுள்ளன. இதில் ரூ.2,145 கோடி மத்திய அரசாலும் எஞ்சியத் தொகை தமிழ்நாடு அரசாலும் வழங்கப்பட்டது. விருதுநகர், நாமக்கல், நீலகிரி, திருப்பூர், திருவள்ளூர், நாகப்பட்டினம், திண்டுக்கல், கள்ளக்குறிச்சி, அரியலூர், ராமநாதபுரம், கிருஷ்ணகிரி ஆகிய மாவட்டங்களில் புதிய மருத்துவக் கல்லூரிகள் அமைக்கப்பட்டுள்ளன. நாடு முழுவதும் மருத்துவக் கல்வியைக் கட்டுப்படியானதாக அதிகரித்தல், சுகாதாரக் கட்டமைப்பை மேம்படுத்துதல் ஆகியவற்றில் பிரதமரின் தொடர்ச்சியான முயற்சி அடிப்படையில் இந்த மருத்துவக் கல்லூரிகள் கட்டப்பட்டுள்ளன. மொத்தம் 1,450 இடங்களைக் கொண்ட புதிய மருத்துவக் கல்லூரிகள், ‘தற்போதுள்ள மாவட்ட / அவசர முதலுதவி மருத்துவமனைகளுடன் இணைக்கப்பட்ட மருத்துவக் கல்லூரிகள் உருவாக்கும்’ மத்திய அரசு ஆதரவிலான திட்டத்தின் கீழ் அமைக்கப்பட்டுள்ளன. அரசு அல்லது தனியார் மருத்துவக்கல்லூரி இல்லாத மாவட்டங்களில் இந்தத் திட்டத்தின் கீழ் மருத்துவக் கல்லூரிகள் அமைக்கப்படுகின்றன.
இந்தியப் பாரம்பரியம், செம்மொழிகள் ஆகியவற்றை மேம்படுத்தி பாதுகாக்கும் பிரதமரின் தொலைநோக்குத் திட்டத்தின் அடிப்படையில் சென்னையில், செம்மொழித் தமிழாய்வு மத்திய நிறுவனத்தின் புதிய வளாகம் அமைக்கப்பட்டுள்ளது. மத்திய அரசின் முழுமையான நிதியுதவியைக் கொண்ட இப்புதிய வளாகம் ரூ.24 கோடி செலவில் கட்டப்பட்டுள்ளது. இதுவரை வாடகைக் கட்டடத்தில் செயல்பட்டு வந்த இந்த நிறுவனம், தற்போது மூன்று தளங்களைக் கொண்ட புதிய வளாகத்தில் செயல்படும். விசாலமான நூலகம், மின்னணு நூலகம், கருத்தரங்கக் கூடங்கள், பலவகை ஊடக அரங்கு, போன்றவற்றை புதிய வளாகம் கொண்டுள்ளது.
மத்திய கல்வித்துறையின் கீழ் உள்ள தன்னாட்சி அமைப்பான செம்மொழித் தமிழாய்வு மத்திய நிறுவனம், ஆராய்ச்சி செயல்பாடுகள் மூலம், செம்மொழித் தமிழ் மேம்பாட்டிற்குப் பங்களிப்பு செய்கிறது. இதன் மூலம் தமிழ் மொழியின் தொன்மையும், தனித்துவமும் நிறுவப்படுகிறது. இதன் நூலகத்தில் 45,000-க்கும் கூடுதலாக தொன்மையான தமிழ்நூல்கள், சேகரிக்கப்பட்டுள்ளன. செம்மொழித் தமிழை மேம்படுத்தவும், அதன் மாணவர்களுக்கு உதவவும் இந்த நிறுவனம் கருத்தரங்குகள் நடத்துதல், பயிற்சித் திட்டங்கள், படிப்பு உதவித்தொகை வழங்குதல் போன்ற கல்வி சார்ந்த செயல்பாடுகளில் ஈடுபடுகிறது. ‘திருக்குறளை’ பல்வேறு இந்திய மொழிகளிலும், 100 வெளிநாட்டு மொழிகளிலும் மொழிபெயர்த்து வெளியிடுவதையும் இது நோக்கமாகக் கொண்டுள்ளது. செம்மொழித் தமிழை உலகம் முழுவதும் பரப்புவதற்கு உகந்த வகையில், பணியாற்றும் சூழலைக் கொண்டதாக இந்தப் புதிய வளாகம் இருக்கும்.
--------
(
பிரதமர் அலுவலகம்
2021 அக்டோபர் 24 அன்று ஒலிபரப்பாகும் மனதின் குரல் 82-வது நிகழ்வுக்குத் தங்களின் எண்ணங்களைப் பகிர்ந்துகொள்ள குடிமக்களுக்குப் பிரதமர் அழைப்பு விடுத்துள்ளார்
2021 அக்டோபர் 24 ஞாயிறன்று ஒலிபரப்பாகும் மனதின் குரல் 82-வது நிகழ்வுக்குத் தங்களின் எண்ணங்களைப் பகிர்ந்துகொள்ள குடிமக்களுக்குப் பிரதமர் திரு நரேந்திர மோடி அழைப்பு விடுத்துள்ளார். மனதின் குரல் நிகழ்வுக்கான எண்ணங்களை நமோ செயலி, மைகவ் ஆகியவற்றில் பகிர்ந்து கொள்ளலாம் அல்லது 1800-11-7800 என்ற எண்ணில் உங்கள் தகவலைப் பதிவு செய்யலாம்.
“ இந்த மாத #மனதின் குரல் நிகழ்ச்சி 24 அன்று இடம் பெறும். இம்மாத நிகழ்வுக்கான உங்களின் ஆலோசனைகளைப் பகிர்ந்து கொள்ள உங்கள் அனைவரையும் நான் அழைக்கிறேன். நமோ செயலி, @மைகவ்இந்தியா -வில் பதிவு செய்யலாம் அல்லது 1800-11-7800 என்ற எண்ணில் உங்கள் தகவலைப் பதிவு செய்யலாம். https://t.co/QjCz2bvaKg" என்று பிரதமர் டுவிட்டர் செய்தியில் கூறியுள்ளார்.
------
(
தொழிலாளர் மற்றும் வேலைவாய்ப்பு அமைச்சகம்
ஊரடங்கின் போது, பிரதமர் ஏழைகள் நலத்திட்டத்தின் கீழ் 7.40 லட்சம் உள்பட 13 லட்சம் உரிமைக் கோரிக்கைகளுக்கு ஊழியர் வருங்கால வைப்பு நிதி நிறுவனம் தீர்வு கண்டுள்ளது
ஊரடங்கு காலத்தில் வருங்கால வைப்பு நிதிக் கோரிக்கைகளுக்கு விரைந்து தீர்வு காண்பதைக் கருத்தில் கொண்டு, ஊழியர் வருங்கால வைப்பு நிதி நிறுவனம்  பிரதமர் ஏழைகள் நலத்திட்டத்தின் கீழ், 7.40 லட்சம் கொவிட்-19 கோரிக்கைகள் உள்பட , மொத்தம் 12.91 லட்சம் உரிமைக் கோரிக்கைகளுக்குத் தீர்வு கண்டு தொகை வழங்கியுள்ளது. பிரதமர் ஏழைகள் நலத்திட்டத்தின் கொவிட்-19 கோரிக்கைகளுக்கு ரூ.2367.65 கோடி உள்பட, மொத்தம் ரூ.4684.52 கோடி தொகை வழங்கப்பட்டுள்ளது.
கொவிட்-19 பெருந்தொற்றுக்கு இடையே, வருங்கால வைப்புநிதி அறக்கட்டளைகள் விலக்கு அதிகரித்திருப்பது குறிப்பிடத்தக்கது. 27.4.2020 நிலவரப்படி, 79,743 வைப்புநிதி உறுப்பினர்களுக்கு ,ரூ.875.52 கோடியை , கொவிட்-19 திட்டத்தின் கீழ் விலக்கு பெற்ற வைப்புநிதி அறக்கட்டளைகளும், 222 தனியார் நிறுவனங்கள் ரூ.338.23 கோடியை 54,641 பயனாளிகளுக்கும், 76 பொதுத்துறை நிறுவனங்கள் ரூ. 524.75 கோடியை 24,178 பயனாளிகளுக்கும், 23 கூட்டுறவு நிறுவனங்கள் 924 கோரிக்கைதாரர்களுக்கு ரூ.12.54 கோடியையும் வழங்கியுள்ளன.
மும்பை டாடா கல்சல்டன்சி சர்வீசஸ், குருகிராமன்ட் எச்சிஎல் டெக்னாலஜீஸ், பொவாய், மும்பை எச்டிஎப்சி வங்கி ஆகிய நிறுவனங்கள், உரிமைக்கோரிக்கைகள், தொகை வழங்கல் ஆகியவற்றில் முதல் மூன்று முன்னணி நிறுவனங்களாகத் திகழ்கின்றன. பொதுத்துறை நிறுவனங்களில், டேராடூன் ஓஎன்சிஜி, நெய்வேலி என்எல்சி, திருச்சி பிஎச்இஎல் ஆகியவை கொவிட்-19 அதிகபட்ச முன்பணக் கோரிக்கைகளுக்கு தீர்வு கண்ட முதல் 3 முன்னணி விலக்கு பெற்ற நிறுவனங்களாகும். இதேபோல, ஊழியர் வருங்கால வைப்பு நிதி உறுப்பினர்களுக்கு அதிகத் தொகை வழங்கியதில், நெய்வேலி என்எல்சி, டேராடூன் ஓஎன்சிஜி, விசாகப்பட்டினம் ஸ்டீல் பிளான்ட் ஆகியவை முதல் 3 இடங்களைப் பிடித்துள்ளன.
(
பாதுகாப்பு அமைச்சகம்
பாதுகாப்புத்துறை அமைச்சர் திரு ராஜ்நாத் சிங்கிற்கு கொவிட்-19 தொற்று உறுதிசெய்யப்பட்டுள்ளது
பாதுகாப்புத்துறை அமைச்சர் திரு ராஜ்நாத் சிங்கிற்கு கொவிட்-19 தொற்று பாதிப்பு உறுதி செய்யப்பட்டுள்ளது. அவர் இன்று புதுதில்லியில் நடைபெறும் விமானப்படைத் தளபதிகளின் மாநாட்டில் கலந்துகொள்ள இருந்தார். ஆனால் வைரஸ் தொற்று உறுதி செய்யப்படவே அவர், இம்மாநாட்டில் கலந்துகொள்ளவில்லை.
லேசான அறிகுறிகளுடன் அவரது இல்லத்தில் தனிமைப்படுத்திக் கொண்டுள்ளார். மருத்துவர் குழு அவரது உடல்நிலையைப் பரிசோதித்து, ஓய்வெடுக்க அறிவுறுத்தியுள்ளது.
ரெயில்வே அமைச்சகம்
கால்நடை பராமரிப்பு, பால் பொருட்கள் மற்றும் மீன் வளத்துறையில் ஒத்துழைப்புக்காக இங்கிலாந்து மற்றும் வடக்கு அயர்லாந்துடன் செய்து கொண்ட புரிந்துணர்வு ஒப்பந்தம் பற்றி அமைச்சரவை கூட்டத்தில் விவரிக்கப்பட்டது
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் இங்கிலாந்து மற்றும் வடக்கு அயர்லாந்து ஆகிய நாடுகளுடன் கால்நடை பராமரிப்பு, பால் பொருட்கள் மற்றும் மீன்வளத் துறை ஆகியவற்றில் ஒத்துழைப்புக்காக செய்து கொள்ளப்பட்ட புரிந்துணர்வு ஒப்பந்தம் குறித்து விவரிக்கப்பட்டது. இந்த புரிந்துணர்வு ஒப்பதம் 17.04.2018 அன்று கையெழுத்தானது.
இந்தியக் கால்நடைகள் மற்றும் மீன்வளத்தின் உற்பத்தி மற்றும் உற்பத்தி திறனை அதிகரிக்கச் செய்வதற்காக கால்நடை பராமரிப்பு, பால் பொருட்கள் மற்றும் மீன்வளத்துறை ஆகியவற்றில் இருதரப்பு ஒத்துழைப்பை மேம்படுத்துவது இந்த புரிந்துணர்வு ஒப்பந்தத்தின் நோக்கமாகும்.
தாக்கம்:
உள்நாட்டு நுகர்வு மற்றும் ஏற்றுமதிக்கான பால் பொருட்கள், மீன்கள் மற்றும் கால் நடை பொருட்களை விரிவுபடுத்தும் நோக்கத்துடன் கால்நடைகளின் ஆரோக்கியம், கால்நடைகள் வளர்ச்சி மற்றும் மீன்களின் வளம் ஆகியவற்றை இந்த கூட்டணி மேம்படுத்தும் என எதிர்பார்க்கப்படுகிறது. கால்நடை பராமரிப்பு, மீன் வளம் மற்றும் பால் பொருட்கள் ஆகியவற்றில் கீழே குறிப்பிட்டதன் மூலம் ஆலோசனை மற்றும் ஒத்துழைப்பை இந்தப் புரிந்துணர்வு ஒப்பந்தம் மேம்படுத்தும்:
கால்நடை பராமரிப்பு, மீன் வளம் மற்றும் அவை தொடர்பான விஷயங்களில் பரஸ்பர கவலை மற்றும் ஆர்வம் கொண்ட விஷயங்கள்
கால்நடை ஆரோக்கியம் மற்றும் பராமரிப்பு, வளர்ப்பு, பால் பொருட்கள் மற்றும் மீன்வளம் ஆகியவற்றில் ஒத்துழைப்பு
ஊட்டச்சத்து உண்வு மற்றும் தீவன செறிவூட்ட நிர்வாகம் மற்றும் நுணுக்கம் மற்றும் அவற்றை பற்றாக்குறை இடங்களுக்கு அதிக அளவில் கொண்டு சென்று அதன் மூலம் அதிக உற்பத்தியை ஈட்டுவது
கால்நடைகள், விலங்குகள் பராமரிப்பு மற்றும் விலங்கு பொருட்கள் வர்த்தகம் தொடர்பான விவகாரங்களில் துப்புரவு
உயர் தொழில்நுட்ப தீவன மர இனங்கள் நாற்றங்கால்களை தீவனப் பயிர்களுடன் உருவாக்குவது, வறட்சியான பகுதிகளில் மண் ஈரத்தன்மை உள்ளிட்ட ஒருங்கிணைந்த பண்ணை முறையின் கீழ் தீவன மர இனங்களை நடுவதற்காக வேளாண் வன மேம்பாடு,
பரஸ்பரம் ஒப்புக்கொள்ளப்பட்ட பகுதிகளில் அறிவியல் ரீதியான பணியாளர்கள் ஆய்வுப் பயணம்/பயிற்சிக்காக பரிமாற்றம்
தகவல் மற்றும் தொடர்பு தொழில்நுட்பம் உள்ளிட்ட புதுமையான வேளாண்மை விரிவாக்க அணுகுமுறைக்கு கூட்டு ஆராய்ச்சிக்கான கூட்டணி
இணைந்த ஆர்வம் கொண்ட இதர விஷயங்கள்
ஒவ்வொரு தரப்பிலும் பிரதிநிதிகள் கொண்ட கூட்டு பணிக்குழு உருவாக்கப்பட்டு கூட்டு நிகழ்ச்சிகளை உருவாக்கவும் ஒத்துழைப்பு மற்றும் ஆலோசனை செய்யப்படும்.
பின்னணி:
வேளாண் மற்றும் விவசாயிகள் நல்வாழ்வு அமைச்சகத்தின் கால்நடை பராமரிப்பு, பால் பொருட்கள் மற்றும் மீன்வளத்துறை, இங்கிலாந்து மற்றும் வடக்கு அயர்லாந்தின் சுற்றுச்சூழல், உணவு மற்றும் ஊரக விவகாரங்கள் துறை கடந்த 2018 ஏப்ரலில் இந்த புரிந்துணர்வு ஒப்பந்தத்தில் கையொப்பமிட்டன. கால்நடை பராமரிப்பு, பால் பொருட்கள் மற்றும் மீன் வளத் துறையில் ஒத்துழைப்புக்காக இந்த புரிந்துணர்வு ஒப்பந்தம் செய்து கொள்ளப்பட்டது.
சுகாதாரம் மற்றும் குடும்ப நலத்துறை அமைச்சகம்
தமிழகம் உள்ளிட்ட 11 மாநிலங்கள், யூனியன் பிரதேசங்களில் மேற்கொள்ளப்படும் கொவிட் தடுப்பு நடவடிக்கைகள் குறித்து மத்திய சுகாதார அமைச்சர் ஆய்வு
11 மாநிலங்கள், யூனியன் பிரதேசங்களில் கொவிட்-19 தடுப்பு முன்னெச்சரிக்கை, கட்டுப்பாடு மற்றும் மேலாண்மை நடவடிக்கைகள் குறித்து சம்பந்தப்பட்ட மாநிலங்கள், யூனியன் பிரதேசங்களின் சுகாதார அமைச்சர்களுடன் மத்திய சுகாதாரம் மற்றும் குடும்பநல அமைச்சர் டாக்டர் ஹர்ஷ் வர்தன், உயர்மட்ட ஆய்வுக் கூட்டத்தை இன்று நடத்தினார்.
சுமார் 3 மணி நேரத்திற்கும் மேல் இந்தக் கூட்டம் நடைபெற்றது.
தமிழ்நாடு, மகாராஷ்டிரா, சத்திஸ்கர், ராஜஸ்தான், குஜராத், மத்தியப் பிரதேசம், கேரளா, மேற்கு வங்கம், டில்லி, கர்நாடகா மற்றும் உத்தரப் பிரதேசம் ஆகிய மாநிலங்கள் மற்றும் யூனியன் பிரதேசங்களில் முன்னெப்போதும் இல்லாத வகையில் கொவிட் பாதிப்புகள் அதிகமாக பதிவாகி வருகின்றன.
கூட்டத்தில் பேசிய மத்திய அமைச்சர், 2021 ஏப்ரல் 12-ஆம் தேதி உலகளவில் தினசரி கொவிட் புதிய பாதிப்புகளில் மிக அதிக எண்ணிக்கையில் பாதிப்பு ஏற்பட்டதாக கூறினார். அன்றைய தினம் உலகளவில் ஏற்பட்ட பாதிப்புகளில் இந்தியாவில் 22.8% பதிவானது.
“கடந்த 2020 ஜூன் மாதம் பதிவான 5.5 சதவீதம் என்ற எண்ணிக்கையை விட 1.3 மடங்கு அதிகமாக, 7.6 சதவீத புதிய கொவிட் பாதிப்புகள் இந்தியாவில் தற்போது பதிவாகி வருகின்றன. இதனால் தற்போது சிகிச்சை பெற்று வருபவர்களின் அன்றாட எண்ணிக்கை, அபாயகரமான எண்ணிக்கையில் உயர்ந்து, தற்போது 16,79,000 ஆக பதிவாகியுள்ளது.
உயிரிழப்புகளின் வீதமும் 10.2 சதவீதம் என்ற வகையில் அதிகரித்துள்ளது. தினசரி புதிய பாதிப்புகள் மற்றும் தினமும் புதிதாக குணமடைவோர் ஆகியோருக்கான இடைவெளி அதிகமாகி வருவது, குணமடைவோரின் வீதத்தை விட தொற்று வேகமாகப் பரவுவதை எடுத்துரைக்கிறது”, என்று அவர் கூறினார்.
தடுப்பூசி போடப்பட்ட பயனாளிகளின் எண்ணிக்கை குறித்து விரிவாக டாக்டர் ஹர்ஷ் வர்தன் எடுத்துரைத்தார். மத்திய அரசு, மாநிலங்களுக்கு வழங்கிய 14 கோடியே 15 லட்சம் டோஸ்களில் சுமார் 12 கோடியே 57 லட்சத்து 18 ஆயிரம் டோஸ்கள்  விநியோகிக்கப் பட்டுள்ளன.
மாநிலங்களிடம் ஒரு கோடியே 58 லட்சம் டோஸ்கள் கையிருப்பு உள்ளபோதும், மேலும் கூடுதலாக ஒரு கோடியே 16 லட்சத்து 84 ஆயிரம் டோஸ்கள் அடுத்த வாரம் வழங்கப்படவிருக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712419
-----
(Visitor Counter : 214
மத்திய அமைச்சரவை
ஒருங்கிணைந்த சரக்கு மற்றும் சேவை வரி  மசோதா 2017-க்கு அமைச்சரவை ஒப்புதல்
ஏற்கனவே பிரகடனம் செய்யப்பட ஒருங்கிணைந்த சரக்கு மற்றும் சேவை வரி  அவசர சட்டம் 2017-க்கும் இந்த சட்டத்திற்கு பதிலாக கொண்டுவரப்பட்ட ஒருங்கிணைக்கப்பட்ட சரக்கு மற்றும் சேவை வரி  மசோதா 2017-க்கும் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த அவசர சட்டம் மூலம் ஒருங்கிணைக்கப்பட்ட சரக்கு மற்றும் சேவை வரி  சட்டம் 2017 ஜம்மு – காஷ்மீர் மாநிலத்திற்கும் நீட்டிக்கப்பட்டுள்ளது.
இந்த அவசர சட்டம் 09.07.2017 அன்று பிரகடனம் செய்யப்பட்டது. மேலும், ஒருங்கிணைக்கப்பட்ட சரக்கு மற்றும் சேவை வரி  மசோதா 2017 தற்போது நடைபெறும் நாடாளுமன்ற கூட்டத் தொடரின் போது அறிமுகம் செய்யப்படும்.
மத்திய அமைச்சரவை
ரயில்வே துறை ஒத்துழைப்புக்கு இந்திய ரயில்வே அமைச்சகம் ஐரோப்பிய ஆணையத்தின் பொதுப் போக்குவரத்து இயக்ககம் இடையேயான நிர்வாக ஏற்பாட்டிற்கு அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையிலான மத்திய அமைச்சரவை, ரயில்வே துறையில் நவீனத் தொழில்நுட்பப் பரிமாற்றங்கள் மற்றும் ஒத்துழைப்பை வலுப்படுத்த, இந்திய ரயில்வே அமைச்சகம் - ஐரோப்பிய ஆணையத்தின் பொதுப் போக்குவரத்து இயக்ககம் இடையேயான நிர்வாக ஏற்பாட்டிற்கு ஒப்புதல் அளித்துள்ளது.
இந்த உடன்பாடு செப்டம்பர் 3, 2019 அன்று கையெழுத்தானது. இதன்படி, ஒத்துழைப்புக்கான சில துறைகள் வருமாறு:
ரயில்வே பாதுகாப்பு
சிக்னல் கட்டுப்பாட்டு முறைகள்
ரயில் போக்குவரத்து அடிப்படைக் கட்டமைப்பு வலைப்பின்னல்கள்
புதிய கண்டுபிடிப்பு மற்றும் டிஜிட்டல் மயம்
சர்வதேச ரயில்வே மாநாடுகள் மற்றும் அமைப்புகளின் அனுபவப் பகிர்வு
பொருளாதார, சமூக, சுற்றுச்சூழல் அம்சங்கள் உள்ளிட்ட ரயில்வேயின் நீடித்தக் கொள்கைகள்
உள்துறை அமைச்சகம்
மிஷனரீஸ் ஆஃப் சாரிட்டியின் வங்கிக் கணக்குகளை உள்துறை அமைச்சகம் முடக்கவில்லை
வெளிநாட்டுப் பங்களிப்பு ஒழுங்குமுறைச் சட்டம் 2010 மற்றும் வெளிநாட்டுப் பங்களிப்பு ஒழுங்குமுறை விதிகள் 2011-ன் கீழ் உள்ள தகுதி நிபந்தனைகளைப் பூர்த்தி செய்யாததற்காக மிஷனரிஸ் ஆஃப் சாரிட்டியின் வெளிநாட்டுப் பங்களிப்பு ஒழுங்குமுறைச் சட்டத்தின் கீழான புதுப்பித்தல் விண்ணப்பம் 25 டிசம்பர் 2021 அன்று நிராகரிக்கப்பட்டது.
இந்தப் புதுப்பித்தல் மறுப்பை மறு ஆய்வு செய்ய மிஷனரீஸ் ஆஃப் சாரிட்டி இடமிருந்து கோரிக்கை / சீராய்வு விண்ணப்பம் எதுவும் பெறப்படவில்லை.
வெளிநாட்டுப் பங்களிப்பு ஒழுங்குமுறைச் சட்டத்தின் கீழ் பதிவு எண் 147120001-ல் மிஷனரிஸ் ஆஃப் சாரிட்டி பதிவு செய்யப்பட்டது, அக்டோபர் 31, 2021 வரை அதன் பதிவு செல்லத்தக்கதாக இருந்தது. பின்னர், புதுப்பித்தல் விண்ணப்பம் நிலுவையில் உள்ள பிற வெளிநாட்டுப் பங்களிப்பு ஒழுங்குமுறைச் சட்டச் சங்கங்களுடன் சேர்த்து 31 டிசம்பர் 2021 வரை இதன் பதிவு நீட்டிக்கப்பட்டது.
இருந்தபோதிலும், மிஷனரிஸ் ஆஃப் சாரிட்டியின் புதுப்பித்தல் விண்ணப்பத்தை பரிசீலிக்கும் போது, சில பாதகமான உள்ளீடுகள் கவனிக்கப்பட்டன. பதிவில் உள்ள இந்த உள்ளீடுகளைக் கருத்தில் கொண்டு, புதுப்பித்தல் விண்ணப்பம் அங்கீகரிக்கப்படவில்லை. மிஷனரிஸ் ஆஃப் சாரிட்டியின் வெளிநாட்டுப் பங்களிப்பு ஒழுங்குமுறைச் சட்டப் பதிவு டிசம்பர் 31, 2021 வரை செல்லுபடியாகும்.
மிஷனரிஸ் ஆஃப் சாரிட்டியின் எந்தக் கணக்குகளையும் உள்துறை அமைச்சகம் முடக்கவில்லை. தனது கணக்குகளை முடக்குமாறு பாரத ஸ்டேட் வங்கிக்கு மிஷனரிஸ் ஆஃப் சாரிட்டியே கோரிக்கையை அனுப்பியுள்ளதாக வங்கி தெரிவித்துள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1785580
குடியரசுத் துணைத் தலைவர் செயலகம்
உலக வில்வித்தை போட்டியில் இந்திய வில்வித்தை வீரர்களின் சிறப்பான ஆட்டத்திற்கு குடியரசு துணைத் தலைவர் பாராட்டு தெரிவித்துள்ளார்
ஜெர்மனியின் பெர்லின் நகரில் நடைபெற்ற உலக வில்வித்தை சாம்பியன்ஷிப் போட்டியில் இந்திய வில்வித்தை வீரர்களின் சிறப்பான ஆட்டத்தை குடியரசு துணைத் தலைவரும், மாநிலங்களவை தலைவருமான ஜக்தீப் தன்கர் இன்று மாநிலங்களவையில் பாராட்டினார். அவர்களின் முன்மாதிரியான செயல்பாடு தேசத்திற்கு ஊக்கமளிக்கும் உற்சாகத்தைத் தரும் என்று அவர் கூறினார்.
மாநிலங்களவை சார்பில் வாழ்த்துகளைத் தெரிவித்த திரு தன்கர், "தங்கள் அற்புதமான செயல்பாட்டின் மூலம் வரலாற்றை எழுதியதற்காக" வில்வித்தை வீரங்கனைகளின் சாதனைகளைக் குறிப்பாக எடுத்துரைத்தார்.
உலக வில்வித்தை சாம்பியன்ஷிப் போட்டியில் இந்திய வில்வித்தை வீரர்களின் சிறந்த செயல்திறனைப் பாராட்டிய அவர், அவர்களின் சாதனைகள் விளையாட்டுத் துறையில் நமது விரைவான முன்னேற்றத்தைப் பிரதிபலிக்கின்றன என்றும், நமது விளையாட்டு வீரர்களின் அசைக்க முடியாத கவனம், மகத்தான கடின உழைப்பு மற்றும் முழு மனதுடனான அர்ப்பணிப்பு ஆகியவற்றுக்கு இது சான்றாகும் என்றும் கூறினார். "அரசின் உறுதியான முன்முயற்சிகள் மற்றும் கொள்கைகள் இதற்குக் காரணமாகும்," என்று அவர் மேலும் கூறினார்.
17 வயதான அதிதி கோபிசந்த் சுவாமி இந்த சாம்பியன்ஷிப் போட்டியில் தங்கப் பதக்கம் வென்றதன் மூலம் நாட்டிற்கான முதல் தனிநபர் உலக பட்டத்தை வென்றுள்ளார் என்று குறிப்பிட்டார். இதன்மூலம் உலகிலேயே மிக இளம் வயதில் பட்டம் வென்றவர் என்ற பெருமையைப் பெற்றுள்ளார் என்று மாநிலங்களவைத் தலைவர் தமது அறிக்கையில் கூறியுள்ளார்.
ஆடவருக்கான தனிநபர் பிரிவில் தங்கப்பதக்கம் வென்ற ஓஜாஸ் பிரவீன் தியோடலையும் அவர் பாராட்டினார். உலக வில்வித்தை சாம்பியன்ஷிப் போட்டியில் இந்தப் பட்டத்தை வென்ற முதல் இந்திய வில்வித்தை வீரர் என்ற பெருமையையும் பெற்றுள்ளார்.
மற்றொரு வில்வித்தை வீராங்கனை ஜோதி சுரேகா வென்னம் மகளிர் தனிநபர் காம்பவுண்ட் பிரிவில் வெண்கலப் பதக்கமும், ஜோதி வென்னம், பர்னீத் கௌர், அதிதி கோபிசந்த் சுவாமி ஆகியோர் அடங்கிய குழு சிறப்பான ஆட்டத்தை வெளிப்படுத்தி தங்கப் பதக்கமும் வென்றனர்.
வில்வித்தை வீரர்களின் எதிர்கால முயற்சிகள் வெற்றியடைய வாழ்த்து தெரிவித்த குடியரசு துணைத் தலைவர், அவர்கள் தொடர்ந்து பெருமை சேர்ப்பார்கள் என்றும், தங்கள் சாதனைகளால் நாட்டிற்குப் பெருமை சேர்ப்பார்கள் என்றும் நம்பிக்கை தெரிவித்தார்.